# Az Európai Unió Tanácsának Elnöksége

### A Wikipédiából, a szabad lexikonból.

Az EU Tanácsa soros elnökségének intézménye az Unió működtetése szempontjából igen jelentős.

A Tanács elnöki tisztségét félévente más tagállam tölti be, előre meghatározott sorrendben. A soros elnök hívja össze a Tanács és munkacsoportjai üléseit, meghatározza a napirendet, és betölti a levezető elnök tisztét az üléseken. Ugyancsak a soros elnök vezeti az Európai Tanács üléseit.

Az elnöki tisztet betöltő országnak nagy befolyása van az Unió tevékenysége különböző szempontokból történő befolyásolására, elsősorban a politikai napirendek meghatározása révén. Ugyanakkor az elnök hagyományos kötelessége, hogy nemzeti érdekeit szorítsa háttérbe a viták során, töltsön be közvetítő szerepet, segítsen a kompromisszumok kidolgozásában. Az elnöki székből nemzeti álláspontot képviselni nem szabad, ezért az üléseken az elnökséget adó országnak jelen van egy másik képviselője is, aki – ha erre feltétlenül szükség van – az elnökséget adó ország nemzeti álláspontját a tagállamok soraiból felszólalva fogalmazza meg.

Rendkívül fontos a szerepe az elnökséget adó országnak az Unió külső, nemzetközi képviselete terén is.

A soros elnökség intézményében is jelentős változtatásokat tervez az Európai Alkotmány, amelynek elfogadása azonban egyelőre (2007. február) elakadt.

A féléves elnöki periódusokat az Európai Tanács rendes ülései zárják le, minden év júniusában és decemberében.

2004 végén, a holland elnökség idején döntés született az elnöki periódusok elosztárásól 2020-ig, a következők szerint (a hármas csoportokba sorolt elnöki periódusok országai szorosan együttműködnek feladataik ellátásban, különös tekintettel a féléves periódusokon túlnyúló ügyekre):

## [szerkesztés] Forrás

Horváth Zoltán: Kézikönyv az Európai Unióról – Magyar Országgyűlés, 2001.

Év | Országok
--- | ---
2007 | Németország, Portugália
2008 | Szlovénia, Franciaország
2009 | Csehország, Svédország
2010 | Spanyolország, Belgium
2011 | Magyarország, Lengyelország
2012 | Dánia, Ciprus
2013 | Írország, Litvánia
2014 | Görögország, Olaszország
2015 | Lettország, Luxemburg
2016 | Hollandia, Szlovákia
2017 | Málta, Nagy-Britannia
2018 | Észtország, Bulgária
2019 | Ausztria, Románia
2020 | Finnország

A lap eredeti címe "http://hu.wikipedia.org../../../a/z/_/Az_Eur%C3%B3pai_Uni%C3%B3_Tan%C3%A1cs%C3%A1nak_Eln%C3%B6ks%C3%A9ge_2630.html"

Kategória: Európai Unió

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Brezhoneg
- Deutsch
- Español
- Eesti
- Suomi
- Français
- ქართული
- Lëtzebuergesch
- Slovenčina
- Svenska